РЕШЕНИЕ НА КОМИСИЯТА
от 28 ноември 2007 година
за отпускане на Нидерландия на три допълнителни дни в морето за програма за засилено присъствие на наблюдатели в съответствие с приложение IIА към Регламент (ЕО) № 41/2007 на Съвета
(нотифицирано под номер C(2007) 5711)
(само текстът на нидерландски език е автентичен)
(2007/812/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 41/2007 на Съвета от 21 декември 2006 г. за определяне на риболовните възможности през 2007 г. и съответните условия по отношение на някои рибни запаси и групи рибни запаси, приложими във водите на Общността и по отношение на корабите на Общността във води, за които се изискват ограничения върху улова (1), и по-специално точки 11.1 и 11.3 от приложение IIA,
като има предвид, че:
(1)
Регламент (ЕО) № 41/2007 определя риболовните възможности за 2007 г. за някои рибни запаси и групи рибни запаси и съответните условия, при които тези риболовни възможности могат да бъдат използвани.
(2)
Приложение IIA към Регламент (ЕО) № 41/2007 определя максималния брой дни годишно, през които плавателен съд на Общността може да се намира в някой от географските райони, посочени в точка 2.1 от посоченото приложение, като на борда си носи някое от риболовните съоръжения, посочени в точка 4.1 от същото приложение.
(3)
Приложение IIA позволява на Комисията да предоставя три допълнителни дни в морето, през които плавателен съд може да се намира в гореспоменатите географски райони, когато на борда си носи някое от съоръженията, посочени в точка 4.1 от посоченото приложение, въз основа на програма за засилено присъствие на наблюдатели при партньорство между учени и риболовния сектор.
(4)
На 20 юли 2007 г. Нидерландия представи на Комисията програма за засилено присъствие на наблюдатели при партньорство между учени и риболовния сектор.
(5)
Интерес към тази програма, която ще допълва задълженията, определени в Регламент (ЕО) № 1543/2000 на Съвета от 29 юни 2000 година за установяване на общностна рамка за събиране и управление на данните, необходими за провеждане на Общата политика в областта на рибарството (2), бе заявен от страна на Научно-техническия и икономически комитет по рибарство след консултации, както предвижда точка 11.3 от приложение IIA към Регламент (ЕО) № 41/2007.
(6)
Предвид представената на 20 юли 2007 г. програма, на Нидерландия следва да бъдат отпуснати три допълнителни дни в морето за периода от 1 февруари 2007 г. до 31 януари 2008 г. за съдовете, участващи в представената програма за засилено присъствие на наблюдатели.
(7)
Мерките, предвидени в настоящото решение, са в съответствие със становището на Комитета по рибарство и аквакултури,
ПРИЕ НАСТОЯЩОТО РЕШЕНИЕ:
Член 1
За плавателни съдове под флага на Нидерландия, които участват в програмата за засилено присъствие на наблюдатели, представена на Комисията на 20 юли 2007 г., максималният брой дни, през които посочените плавателни съдове могат да се намират в някой от географските райони, определени в точка 2.1 от приложение IIA към Регламент (ЕО) № 41/2007, както е посочено в таблица I от посоченото приложение, се увеличава с три допълнителни дни за съдове, носещи на борда си риболовните съоръжения, посочени в точка 4.1 от същото приложение.
Член 2
1. Седем дни след публикуването на настоящото решение в Официален вестник на Европейския съюз Нидерландия представя на Комисията изчерпателен списък на плавателните съдове, които са избрани за плановете за вземане на проби, свързани с посочената в член 1 програма за засилено присъствие на наблюдатели.
2. Единствено плавателни съдове, които са избрани за плановете за вземане на проби и които са участвали до края в посочената в член 1 програма за засилено присъствие на наблюдатели, могат да се възползват от предоставените три допълнителни дни, както предвижда член 1.
Член 3
Два месеца след края на посочената в член 1 програма за засилено присъствие на наблюдатели Нидерландия представя на Комисията доклад за резултатите от програмата по отношение на обхванатите от нея видове и географски райони.
Член 4
Адресат на настоящото решение е Кралство Нидерландия.
Съставено в Брюксел на 28 ноември 2007 година.